ত্রিবেণি সঙ্গমের জল স্নানযোগ্য! কেন্দ্রীয় রিপোর্ট মানতে নারাজ যোগী

ওয়েব ডেস্ক: কুম্ভমেলায় ত্রিবেণি সঙ্গমের জল (Kumbh Mela Holy Dip) স্নানযোগ্য! বুধবার এমনই দাবি করলেন উত্তর প্রদেশের মুখ্যমন্ত্রী যোগী আদিত্যনাথ (Yogi Aditaynath)। মহাকুম্ভে সঙ্গমের জলে ঘুরে বেড়াচ্ছে বিপজ্জনক ব্যাকটেরিয়া। মঙ্গলবার কেন্দ্রের দূষণ নিয়ন্ত্রণ পর্ষদের তরফে এই রিপোর্ট পেশ করা হয়। কেন্দ্রের রিপোর্ট মানতে নারাজ যোগী। সেই দাবি উড়িয়ে যোগীর দাবি, পুণ্যস্নানের জন্য এই জল যোগ্য। এমনকী আচমনের জন্য পানেরও যোগ্য প্রয়াগরাজের নদীর জল।

সম্প্রতি জাতীয় পরিবেশ আদালতে একটি রিপোর্ট জমা দিয়েছে কেন্দ্রীয় দূষণ নিয়ন্ত্রণ পর্ষদ। রিপোর্টে বলা হয়েছে, জানুয়ারির ১২-১৩ তারিখে নদীর জল পরীক্ষা করা হয়েছে। তাতে দেখা গিয়েছে, বায়োকেমিক্যাল অক্সিজেন ডিম্যান্ডের নিরিখে ওই জল স্নানের জন্য উপযুক্ত নয়। এইসঙ্গে ‘কুম্ভের জলে স্নানে শরীরের ক্ষতি হতে পারে। ‘শাহি স্নান’-এর দিনগুলিতে পুণ্যার্থীদের ভিড়ের কারণে জলে ব্যাক্টেরিয়ার পরিমাণ আরও বৃদ্ধি পেতে পারে। এই রিপোর্ট প্রকাশ পেতে বিরোধীরা সমালোচনা শুরু করেছে। বুধবার এনিয়ে আসরে নামলেন উত্তর প্রদেশের মুখ্যমন্ত্রী যোগী আদিত্যনাথ। বিরোধীরা এমন মিথ্যে প্রচার চালাচ্ছে বলেও অভিযোগ করেন তিনি।

আরও পড়ুন: দিল্লির মসনদে বিজেপির রেখা, প্রথমবারের মহিলা বিধায়কেই ভরসা

বুধবার যোগী জানান, এখনও পর্যন্ত ৫৬ কোটি ২৫ লক্ষ মানুষ ত্রিবেণী সঙ্গমের জলে স্নান করেছেন। সঙ্গমের জলে ডুব দিয়ে মানুষ বহু সম্মানিত। বিখ্যাত ব্যক্তি মোক্ষপ্রাপ্তির আশায় স্নান করেছেন। যোগী বলেন, “আমরা যখন সনাতন ধর্ম, মা গঙ্গা কিংবা মহাকুম্ভের বিরুদ্ধে কোনও ভিত্তিহীন অভিযোগ করছি বা ভুয়ো ভিডিও দেখাই, তখন আসলে ৫৬ কোটি মানুষের বিশ্বাসে আঘাত করছি।

অন্য খবর দেখুন